text: No al feixisme! #No12o | Feixistes, ni a Sants ni enlloc: 12 d'octubre, res a celebrar! Ja els vem fer fora del barri, i ho tornarem a fer. No passaran!! | Pàgina 2
  Punt de difusió: Cada dia a les 18h. a plaça de Sants
  A plaça de Sants hi ha instal·lat un punt de difusió antifeixista cada dia a les 18h.
  Passa't-hi i col·labora , entre totes ho podem tot!
  Aquesta entrada va ser publicada a Uncategorized i etiquetada 12o, antifeixista, difusió, sants el 09/10/2013 per no12o.
  Comunicat entitats veïnals: Per uns barris en llibertat, aturem la concentració nazi-feixista del 12-O! #No12o #Sants
  Ahir, 6 d'octubre del 2013, centenares de persones, veïns i veïnes dels barris de Sants, ens vàrem reunir a la Plaça de Sants en Assemblea Popular, amb l'objectiu d'articular una resposta col•lectiva que eviti la concentració nazi-feixista prevista pel proper dissabte 12 d'Octubre a la mateixa plaça.
  Ahir 7 d'octubre, una vintena d'entitats del barri de Sants ens hem reunit amb el Gerent del Districte de Sants-Montjuic, per tal de dur els acords de l'Assemblea Popular d'ahir. En aquest sentit, hem exigit que el Districte s'impliqui activament per tal d'impedir la concentració nazi-feixista, hem demanat un posicionament públic de l'equip de govern del Districte en la mateixa direcció i hem comunicat la nostra concentració pel 12-0. A la reunió eren presents les següents entitats:
  Assemblea de Barri de Sants, Centre Social de Sants, Comissió de Veïns de la Bordeta, Can Batlló, Assemblea 15M Sants-Les Corts, Assemblea 15M La Marina, Comissió de Festes del carrer Sagunt, Castellers de Sants, Espai Obert, CUP Sants, Sants-Montjuic per la Independència, Casal Independentista de Sants, La Ciutat Invisible, Negres Tempestes, Procés Constituent Sants, CAL-Sants, Endavant, Bidó de Nou Barris, Acció Llibertària de Sants.
  Aquesta entrada es va publicar a Uncategorized a 08/10/2013 per no12o.
  Comunicat de la Favb: NO VOLEM FEIXISTES ALS NOSTRES BARRIS
  La Favb (Federació d'Associacions de Veïns i Veïnes de Barcelona) alerta a l'opinió pública davant la pretensió de diferents moviments d'extrema dreta d'arreu de l'Estat, àmpliament difosa aquests últims dies, de fer acte de presència als carrers de Barcelona el proper 12 d'octubre. Una exhibició de grups feixistes a la nostra ciutat és intolerable. No parlem d'agrupaments ciutadans que expressin un determinat corrent d'opinió, sinó d'organitzacions violentes que difonen l'odi racial, l'homofòbia, i amenacen directament la vida democràtica. El passat 11 de setembre se'ls va poder veure actuar contra la delegació de la Generalitat a Madrid. La setmana passada, alguns dels seus líders propugnaven "la lluita armada" contra les aspiracions del poble de Catalunya. Allò que en altres moments podia aparèixer com una manifestació nostàlgica i residual, assoleix avui una nova dimensió.Des de la Favb volem expressar el nostre suport a les entitats veïnals i socials que han decidit ocupar la plaça de Sants des del matí de dissabte, desplegant tot un seguit d'activitats ciutadanes destinades a impedir que els grups feixistes s'hi concentrin. Cridem el veïnatge de Barcelona a fer costat a les organitzacions populars de Sants de manera pacífica, però dissuasòria de qualsevol provocació pel caràcter massiu i determinat de la mobilització.
  Des de la Favb ens adrecem a la Conselleria d'Interior i a l'Ajuntament per exigir que es prohibeixin les concentracions i actes feixistes, enguany obertament convocats amb la voluntat d'intimidar o agredir la ciutadania de Barcelona. No seria admissible cap actitud de tolerància vers les actuacions de l'extrema dreta, ni tardanes intervencions policials. Les autoritats no poden mirar cap a una altra banda, ni especular amb els efectes de la violència.
  En qualsevol cas, les entitats veïnals, les forces socials i democràtiques, afirmarem un cop més, des del carrer, la nostra voluntat de conviure en llibertat. Ho farem a Sants al llarg del matí. I ho confirmarem aplegant-nos a les 7 del vespre, a la plaça de Sant Jaume, en un acte unitari contra el racisme i el feixisme. Que cadascú assumeixi les seves responsabilitats. Ara com ara, la ciutadania va molt per davant de les administracions.
  Barcelona, 8 d'octubre de 2013
  FAVB Federació d'Associacions de Veïns i Veïnes de Barcelona | Tel: (+34) 93 412 76 00
  Fax: (+34) 93 412 58 88 C. Obradors 6-10 baixos | 08002 Barcelona | mail: favb@favb.cat
  Aquesta entrada va ser publicada a Uncategorized i etiquetada 12o, antifeixisme, favb, sants el 08/10/2013 per no12o.
  #CassoladaAntifa
  Si veieu aquests dies alguna actitud #feixista als carrers, sortiu al balcó o finestra i piqueu ben fort amb una cassola o qualsevol altre estri!
  Que quedi ben clar que no els volem, ni al barri ni enlloc!
  Aquesta entrada va ser publicada a Uncategorized i etiquetada 12o, antifeixista, cassolada, sants el 07/10/2013 per no12o.